مانی کو بھلا دیتی ہے صورت ہے تو یہ ہے اکبر الہ آبادی غزلیں
معنی کو بھلا دیتی ہے صورت ہے تو یہ ہے 
نیچر بھی سبق سیکھ لے زینت ہے تو یہ ہے 
کمرے میں جو ہنستی ہوئی آئی مس رعنا 
ٹیچر نے کہا علم کی آفت ہے تو یہ ہے 
یہ بات تو اچھی ہے کہ الفت ہو مسوں سے 
حور ان کو سمجھتے ہیں قیامت ہے تو یہ ہے 
پیچیدہ مسائل کے لیے جاتے ہیں انگلینڈ 
زلفوں میں الجھ آتے ہیں شامت ہے تو یہ ہے 
پبلک میں ذرا ہاتھ ملا لیجئے مجھ سے 
صاحب مرے ایمان کی قیمت ہے تو یہ ہے